

TELETREBALL JA!

 SECCIÓ SINDICAL DE CCOO A LA DIPUTACIÓ DE BARCELONA

 AMB UN MARC REGULADOR NEGOCIAT PRESENTAR

19.02.2020

CCOO a la Diputació de Barcelona apostem decididament per la implementació del Teletreball (cliqueu aquí per veure més informació).

Fruit de la nostra insistència a les reunions de la Mesa General de Negociació i també de la Taula de Mobilitat, al mandat anterior la Diputació ja va parlar de realitzar una prova pilot.

[Cliqueu aquí](https://diba.ccoo.cat/mesures-per-a-una-mobilitat-sostenible-ja/) per veure petició de CCOO sobre teletreball del **2018**. Llavors ja parlàvem d’experiències en teletreball a la diputació de Córdoba, Junta de Castilla Lleó, UNED, UPC, UAB, Ajuntament de Sant Cugat, Ajuntament d’Àvila i Generalitat de València. **Ara s’ha afegit la Generalitat de Catalunya**. Per tant, tot això demostra que es pot fer. Només s’ha de tenir voluntat política. I és el que reclamem.

No obstant això, el **10 de febrer de 2020**, **Comissions Obreres vam enviar escrit per registre recordant** que qualsevol implantació de teletreball ha d’incloure **prèviament** la negociació d’un **marc regulador** que inclogui:

* **Avaluació de riscos laborals** del nou lloc de treball.
* Els **recursos necessaris** per a desenvolupar el treball amb les mateixes condicions que si estigués en un centre de treball de la Diputació (mobiliari, ordinador, internet, formació, etc).
* **Compensacions** econòmiques per **despeses** (telefòniques, internet, aire condicionat, calefacció, llum, etc).

CCOO ens ho vam marcar com objectiu des de fa any, i finalment **l’any 2016 ho vam aconseguir: es va aprovar la constitució de la Taula de Mobilitat.** La primera administració pública en aprovar-se per a decret plenari ([cliqueu aquí](https://youtu.be/50LK--g0oJw?t=12665) per veure vídeo de la petició feta al Ple de gener de 2016).

Ara disposem d’una Taula de Mobilitat diba (**cliqueu aquí** per a veure propostes de CCOO) i d’un Pla de Desplaçament d’Empresa. **És el moment d’implementar el teletreball, però també moltes altres mesures necessàries:**

* Valoracions de Llocs de Treball del personal que per raons de les seves funcions ha de desplaçar-se durant la seva jornada. S’ha de tenir en compte que una de les primeres causes de mort no natural són els accidents de trànsit.
* Subvenció total o parcial dels títols de transport per afavorir l’ús del transport públic.
* Incentius econòmics per a despesa relacionada amb l’adquisició de vehicles alternatius als de combustió (elèctrics, bicicletes, patinets, etc)
* Formació obligatòria i dins de la jornada de treball relacionada amb conducció segura i eficient de vehicles d’empresa.
* Formació dins la jornada relacionada amb la conducció segura i reparació de bicicletes.
* Disseny d’una aplicació informàtica (APP) per afavorir l’ús del cotxe compartit entre el personal diba.
* Disseny d’una aplicació informàtica (APP) per establir l’hora les reunions de treball en coordinació amb els transports públics, on a més, es pugui visibilitzar totes les alternatives en temps real.
* Implantar vehicles de carsharing a tota la província per ús del personal tècnic de Diputació evitant centralitzar l’aparcament i l’oferta de vehicles a Barcelona ciutat.
* Establir protocols d’actuació per evitar desplaçaments innecessaris dels tècnics d’assessorament municipal. No podem “obligar” a que aquest personal vingui físicament a Barcelona a fitxar quan posteriorment tinguin una reunió a la província. Hem d’optimitzar els temps i els recursos.
* Creació d’aparcaments segurs a tots els centres de treball. El personal que dona el pas d’apostar per a l’ús de la bici per anar a la feina, ha de tenir la plena seguretat que no patirà cap robatori com fins ara passa.
* Creació de vestuaris. Fruit de la nostra petició, ja existeix un a l’Escola Industrial. Ara s’ha d’estendre aquesta mesura a la resta de centres de treball.
* S’hauria també d’habilitar per part de l’empresa de una línia de crèdit tou als treballadors i treballadores per la compra de bicicletes, patinets, etc
* Entre altres mesures...

**Quedem pendents de rebre noticies respecte a quan es tornarà a reunir la Taula de Mobilitat** per començar a veure com implementem mesures per avançar cap a un nou model corporatiu més sostenible, saludable, segur i equitatiu.